Шена рузба т1ехь долчунна, рузбанан дийнахь хьалхара молла кхайкхинчул т1аьхьа – карах1ат ду, шозлаг1а молла кхайкхар доладелчахьана рузба чекхдаллалц – хьарам ду болх бар, йохк-эцар лелор а. Бакъду, делкъа хан хилале а, рузба динчул т1аьхьа а цунна хьанал ду болх бар, йохк-эцар лелор а. Рузбанна ох1ла воцчунна (масала, зударшна) муьлххачу хенахь мегаш ду болх бан. Нагахь рузбанан шозлаг1а молла кхайкхар доладеллачул т1аьхьа рузба чекхдаллалц йолчу хенахь х1ума юхкуш я оьцуш волчу шиннах цхьаъ рузбанан ох1ла велахь (масала: йохкархо – стаг ву, эцархо – зуда ю), цу шинне а цхьатерра къа ду (йохк-эцар ярна). Бакъду, хьарам ду бохучу хьолехь эцнарг дола-м йолу. Веза-Сийлахьчу Дала боху: «Х1ай ийман диллина нах, рузбанан дийнахь ламазе кхайкхича, Дела хьехоре (ламазе) даха сихло, йохк-эцар (кхинболу болх) йита аш. Шуна хаахь, и г1оле ду шуна. Ламаз кхочушдина даьлча, шу лаьтта т1ехь даржа, аш Аллах1ера комаршо (рицкъа) а лаха, Аллах1 дуккха а хьехаве, декъала хир ду шу». «Аль-Жуму1ат», 9-10. Источник : ТРК Путь